AksaraLLM/aksara-bahasa-daerah-v1 huggingface dataset:
Jéngkol (jeneng èlmiah: Archidendron pauciflorum) ya iku wit kang racaké tukul ana ing wewengkon Asia Tenggara. Jéngkol ngasilaké ambu kang ora énak pada kaya peté, nanging luwih nyengat. Jéngkol wijiné empuk, tekstur iku kang gawé jéngkol disenengi wong akèh. Kang marakaké jéngkol duwé ambu kang ora énak iku amarga kandhutan asem amino kang ana ing woh jéngkol mau. Asam amino iku mau didominasi asem amino kang duwé kandhutan unsur sulfur utawa jeneng kang umum wlirang.

Lumrahé jéngkol ing Indonésia diasilaké ing wewengkon Lampung.

Jeneng liya 
Wong-wong ing Malaysia nyebuté jéngkol iku jering, wong-wong Myanmar nyebuté da nyin thee lan wong-wong ing Thailand Kidul nyebuté luk-nieng utawa luk neang.

Secara populèr wong-wong Indonésia uga ana kang nyebut jéngkol "kancing levis", amarga dhapuré kang bunder diasosiasikan kaya benik jins Levi's.

Panganan 

Wiji jéngkol bisa dipangan langsung utawa dimasak. Lumrahé dimasak semur, lan dingertèni wong-wong Sundha kanthi jeneng ati macan utawa "hati macan".

Kajaba disemur, wiji jéngkol uga bisa digawé dadi keripik kaya ta emping saka mlinjo, kanthi cara digencèt nganti gèpèng, digaringaké lan digorèng nganggo lenga panas.

Kandhutane Jéngkol 
Kandhutan asem jéngkolat kang ana ing wiji jéngkol warna-warna. Kandungan asem jéngkolat gumantung karo varietas lan umur wiji jéngkol. Cacahé antarané 1 – 2 % saka aboté wiji jéngkol.

Jéngkol nyatané duwé manfaat kang akèh. Miturut panelitèn kang wis katindakaké, jéngkol uga akèh kandhutan karbohidrat, protéin, vitamin A, vitamin B, vitamin C, fosfor, kalsium, alkaloid, lenga atsiri, steroid, glikosida, tanin, lan saponin. Khusus kanggo vitamin C kandungané ana 80 mg saka 100 gram wiji jéngkol. Kanggo angka kecukupan gizi kang kaprayogakaké saben dinané ya iku 75 mg kanggo wong wadon lan 90 mg kanggo wong lanang.

Jéngkol uga dadi sumber protéin kang apik ya iku 23,3 g saben 100 g jéngkol. Kadar protéiné ngluwihi saka témpé kang mung 18,3 g saben 100 g. Zat besi kang ana ing jéngkol antarané 4,7 g saben 100 g. Jéngkol uga apik kanggo balung amarga jéngkol duwé kandhutan kalsium, ya iku 140 mg saben 100 g.

Bebaya 
Ambuné jéngkol iku salah sijiné efèk nègatif kanggo kang mangan, nanging sebeneré bisa dikurangi kanthi cara dikom/direndem utawa digodhog. Ambuné pas kencing bisa dikurangi yèn mbilas dilakokaké sadurungé lan sawisé nguyuh (kencing) kanthi jumlah kang akèh.

Bebaya kang disebabaké jéngkol kejaba ambuné, uga bisa njalari lelara jéngkolen. Sebabé asem jéngkolat bisa ndadèkaké gangguan kaséhatan, ya iku dadiné kristal asem jéngkolat kang bisa nyumpel saluran air seni. Saya suwé kristal kang iku mau saya akèh lan suwé-suwé bisa ndadèkaké infèksi.

Asam jéngkolat uga bisa njalari wurung. Faktor kang njalari wurung amarga kakèhan asem jéngkolat.

Kejaba saka iku jéngkol ana agama Islam uga hukumé mubah.

Cathetan suku

Pranala njaba 
 Peringatan bagi konsumen jèngkol (Memuat informasi mengenai asem jengkolat, bau, dan satu pertimbangan fiqih terhadap konsumsi jèngkol).

Janganan
Fabaceae
Woh-wohan
Bawor ya iku salah sijiné jeneng punakawan ing wayang gagrag Banyumasan. Wayang gagrag Surakarta utawa Yogyakarta jenenge Bagong. Bawor iku ndadekaki ciri kusus kanggo masarakat Banyumas. Sifaté kang cablaka, jujur lan ora bisa basa nggambaraké masarakat Banyumas kang grapyak semanak, semangat lan egalitèr. Basa Banyumasan dhéwé duwé sipat egalitèr kang ora diduweni basa Jawa wetanan.

Sing ana gandhéng cenengé karo Bawor 
 Simbolé masarakat lan pamaréntah Banyumas
 Laskar Bawor, jejuluk klub bal-balan Persibas kabupatén Banyumas
 Durén Bawor, durén jinis ungggul kang ana ana ing Banyumas
 Kudhi, senjata kusus kaya parang kang ana blendhuke kang diduwèni bawor

Uga delengen 
 Wayang Kulit Gagrag Banyumasan
 Bagong
 Banyumasan

Réferensi

Pranala njaba 

 Laskar bawor  
 Durèn Bawor 
 Pemda Banyumas  

Wayang
Banyumas
Lodéh ya iku masakan saka sayur khas Indonésia. Lodéh ya iku jangan kang populér lan wis ana wiwit jaman dhisik. Saliyané nikmat uga bergizi. Ana warna-warna variasi ngenani lodéh, mligi ana ing bumbuné. Lodéh ana kang nganggo santen kang warna putih lan ana uga kang santené warna abang. Bahan-bahan kang sok dinggo gawé lodéh ana labu jipang, kacang dawa, térong, peté, témpé, lombok, jagung enom, lan santen. Lodèh iki paling pas manawa dipangan bareng karo endhog asin lan iwak tongkol. Jangan iki isiné warna-warna lan variasine akèh. Jangan iki duwé kagunan kang akèh kanggo awak lan keséhatan.

Bahané 
Bahan kanggo gawé Lodéh:

 200 gr nangka enom kang wis diiris
 1 buah térong, sigar 2
 150 gr kacang dawa
 75 gram buah mlinjo
 50 gram godhong mlinjo enom
 5 buah lombok ijo
 250 ml santen cair
 1000 ml santen kentel
 2 cm laos, geprek
 2 lembar godhong salam
 7 buah brambang
 3 siyung bawang
 2 buah lombok abang gedhé
 1/2 sendok teh trasi
 1 sendok téh tumbar
 1 sendok téh kencur

Carané gawé 
Umebna santen banjur lebokna bumbu-bumbu kang wis diiris. Sawisé iku godhong salam lan laos.Umbarké nganti umeb manèh. Lebokna sayuran kaya jagung musa, labu siem, wortel, wiji melinjo lan ebi (urang garing)lan liya-liyané. Masak nganti mateng lan campurna gula jawa lan uyah. Kang terakhir Campurna godhong kobis lan godhong melinjo banjur enteni nganti kabèh mateng.

Cathetan suku 

Olah-olahan Indonésia
Sup
Jatayu iku paraga saka carita Ramayana, putra saka Aruna lan keponakan Garuda. Jatayu iku awujud manuk sing bisa ngomong kaya déné manungsa. Nalika Déwi Sinta diculik déning Rahwana dhéwèké weruh lan mbiyantu nulung Déwi Sinta. Jatayu tarung anglawan Rahwana arep mbébasaké Déwi Sinta. Akhire Jatayu kalah lan ora bisa mabur manèh, nanging sadurungé tiba Déwi Sinta nitipaké ali-ali marang Jatayu supaya Rama bisa nggolèki Déwi Sinta. Sawisé Jatayu kalah, Jatayu banjur ketemu Rama lan Laksmana sing lagi nggolèki Dèwi Sinta ing satengahing alas. Sadurungé mati, Jatayu isih bisa nuduhaké ali-ali saka Dèwi Sinta. Rama lan Laksmana nganakaké upacara pemakaman kanggo Jatayu.

Cathetan suku 

Tokoh Ramayana
Beras Kencur iku salah sawijiné jamu kang kondhang ning masarakat Jawa digawé saka bahan herbal lan alami,jamu iki kalebu jamu kang duwé khasiat ngilangaké rasa pegel-pegel ning awak. Padatan kang apik lan asring dibiasakaké para penikmat jamu iki bisa ngrasakaké penaké, awak ora kerasa pegel-pegel manawa nyambut gawé kang rada abot lan nggawé awak kerasa luwih seger. Ana ning masarakat Jawa, beras kencur kalebu jamu gèndhong. Saliyané beras kencur ana jamu kunir asem, jamu sinom, jamu cabe puyang, jamu pahitan, jamu kunci suruh, jamu kudu laos lan jamu uyup-uyup atawa gepyokan.
Jamu beras kencur iku kalebu ombèn-ombèn obat tradhisional Jawa kang wis ana awit jaman biyèn, racikané diturun-temurunké saka jaman Majapahit lan nganti saiki isih diuri-uri, nuli dilestarikaké. Jamu iki dadi salah sawijiné kasil kabudayan Jawa

Bahan-bahané Jamu Beras Kencur 

Jamu beras kencur kang warnané soklat enom iku rasané ora kaya-kaya jamu liyané kang kondhang karo rasa pait lan ora enaké, rasané jamu iki seger tinuli ora pait Rasan segeré tambah mantep manawa racikané ditambahi karo gula jawa utawa gula aren.
Bahan-bahan kanggo nggawé jamu iki ya iku beras lan kencur, bahan loro iku kang dadi utama. Nanging, para pedagang jamu saiki akèh kang nambahi bahan liyan kaya ta jaé, asem, kapulaga, jeruk nipis, pala, wiji kedawung, kunci, keningar, kunir.

Kasiat Jamu Beras Kencur 

Jamu iki kondhang ora mung amarga rasané kang seger atawa bisa ngurangi lan ngilangaké rasa pegel-pegel ning awak, Jamu beras kencur iki kondhang uga amarga duwé piguna liyané kaya ta :
 Jamu iki ngilangaké rasa nyeri pegel linu ning awak
 nambah tenaga amarga kerja kang abot
 ning masarakat Jawa jamu iki dipercaya bisa ngilangaké lelara kang ana gayutané karo tenggorokan, kaya ta watuk
 radhang lambung uga bisa mending manawa diombèni beras kencur
 amarga ngandhung vitamin C saka asem atawa gula jawa kang dadi bahan racikané jamu iki uga bisa nambani sariawan
 ngenengké weteng kang kembung
 rasa segeréjamu beras kencur iki nggawé awak dadi seger
 khasiat liyan saka jamu iki ya iku bisa ngundhakaké napsu mangan saéngga awak bisa dadi tambah bergas lan kuwat
 beras kencur bisa kanggo nambani abuh amarga keseleo
 ngelancarké getih
 uga bisa nambani keracunan amarga panganan

Cathetan suku 

Kaséhatan
Obat
Ombèn-ombèn
Ombèn-ombèn Jawa
Tetuwuhan jamu lan bumbu
Loka Paksa iku désa ing Kacamatan Seririt, Kabupatèn Buleleng, Bali.

Réferènsi 

Désa ing Kabupatèn Buleleng
Désa ing Bali
Seririt, Buleleng
Kunir Asem iku salah sawijiné kasil ramon obat herbal utawa jamu kang digawé saka bahan-bahan alami (herbal) lan diuri-uri diéning masarakat. Kunir asem kalebu jamu géndhong kang bahan mliginé kunir karo asem. Jamu kang iki biyasa didadèkaké adhem-adheman kanggo awak utawa kanggo nyegeraké awak.
Jamu iki  wernané kuning lan rasané kecut-kecut nuli seger.
Liyané Jamu kunir asem kelebu jamu géndhong, ana jamu géndhong liyan kang kondhang ing masarakat Jawa kaya ta jamu beras kencur, jamu sinom, jamu cabé puyang, jamu paitan, jamu kunci suruh, jamu kudu laos lan jamu uyup-uyup utawa gepyokan..
Jamu kunir asem iku kalebu ombèn-ombèn obat tradhisional Jawa kang wis ana kawit jaman biyèn. Racikané diturun-temurunké saka jaman Majapahit lan nganti saiki isih diuri-uri, nuli dilestarikaké dadi salah sawijining kasil budaya Jawa .

Kasiyat Kunir Asem 

Jamu kunir asem kang seger lan énak iki ora namung nyegeraké awak, jamu iki uga duwé piguna liyané, kaya ta:
 kandhutan vitamin C saka asem bisa nambani sariawan
 ora namung rasané waé kang seger, jamu iki uga bisa gawé segeré awak
 nglangsingaké awak utawa nggawé awak singset
 nglancaraké haid
 jamuné embok-embok kang lagi mbobot (meteng)
 jamu kunir asem uga bisa kanggo nambani weteng mules.

Kasiyat Kunir Asem

Cara Gawé Jamu Kunir Asem 

Bahan utama jamu iki yaiku asem kang ditambahaké kunir utawa kunyit, nanging perlu ditambah karo bahan-bahan liyané kaya ta sinom (godhong asem enom), temulawak, wiji kedawung, lan banyu jeruk nipis. Kanggo pemanis, bisa ditambahaké gula pasir utawa gula jawa utawa pemanis buatan lan bisa ditambahaké karo uyah sathithik.

Cara nggawé jamu iki yaiku:
 Bahan-bahan kang wis cumepak dikumbah resik, nuli didheplok kasar nganggo lumpang karo alu wesi utawa watu (kunir mau wis dirajangi sadurungé)
 digodhog nganti umub, ditambah uyah, gula sak selérané.
banyu godhogan mau disaring lan diombe sedina pindho utawa saperluné.

Cathetan Suku 

Kaséhatan
Obat
Ombèn-ombèn
Ombèn-ombèn Jawa
Obat tradhisional
Tetuwuhan jamu lan bumbu
Konggrès Basa Jawa, dicekak KBJ, ya iku paheman limang taunan sing dipandhégani pamaréntah laladan telung provinsi ing tanah Jawa sing bebrayané ngendikan basa Jawa. Telung provinsi iku Jawa Tengah, Yogyakarta, lan Jawa Wétan. Paheman iki adaté didhayohi para akadhémisi, praktisi, lan sutresna basa lan budaya Jawa. Undhangan kusus uga dikirim marang wakil mancanagara kaya déné saka Malaysia, Suriname, Ostrali, lan uga Nèderlan. Konggrès sepisanan diadani ing Semarang, Jawa Tengah ing taun 1991.

Konggrès Basa Jawa
Konggrès Basa Jawa I, 15-21 Juli 1991 ing Semarang
Konggrès Basa Jawa II, 22-26 Oktober 1996 ing Malang
Konggrès Basa Jawa III, 15-21 Juli 2001 ing Yogyakarta
Konggrès Basa Jawa IV, 10-14 Sèptèmber 2006 ing Semarang
Konggrès Basa Jawa V 27-30 Novèmber 2011 ing Surabaya
Konggres Basa Jawa VI, 8-12 November 2016 ing Yogyakarta

Putusan-putusan wigati Konggrès Basa Jawa
 Konggrès Basa Jawa IV:
 mrayoga murih piwulang basa Jawa lumaku ing Pamulangan Dhasar tekan Pamulangan Madya Luhur lan Saèmper ing telung provinsi,
 piwulang basa Jawa supaya lumantar tèknologi saperlu mepaki wulangan basa Jawa,
 bebrayan agung Jawa supaya nganggo basa Jawa,
 Konggrès Kabudayan Jawa ing taun 2011 diadani sadurungé Konggrès Basa Jawa ping lima.

Uga delengen 
 Konggrès Aksara Jawa
 Konggrès Basa Indonésia

Rujukan
Jamu cabé lempuyang utawa Cabé puyang iku salah sawijining jamu kang kondhang ing masayarakat Jawa, jamu iki bisa kanggo tamba pegel linu uga bisa ngilangaké cikalen, pegel lan linu-linu ing awak, kalebu rasa pegel ing boyok. Jamu iki kalebu jamu gèndhong. saliyané cabé puyang macemé jamu gèndhong liyané ana jamu kunir asem, jamu sinom, jamu beras kencur, jamu paitan, jamu kunci suruh, jamu kudu laos lan jamu uyup-uyup utawa gepyokan.. Cabé puyang iku kalebu ombèn-ombèn obat tradhisional Jawa kang wis ana kawit jaman biyèn, racikané diturun-temurunaké saka jaman Majapait lan nganti saiki isih diuri-uri, nuli dilestarikaké lan dadi salah sijining kasil saka kabudayan Jawa.

Kasiyaté jamu cabé puyang 

Jamu cabé puyang iki duwé kasiat kang apik kanggo awak antarané kaya ta:
 bisa ngilangaké rasa pegel-pegel lan rasa gringgingen 
 bisa didadèkaké obat awak panas utawa benter
 obat mbobot (meteng tuwa)
 uga bisa kanggo nambani struk

Bahan-bahané jamu cabé puyang 

Bahan utama saka jamu cabé puyang yaiku
. Cabé jamu lan puyang. ditambah karo bahan liyan, kaya ta temu ireng, temulawak, jaé, kudu, adas pulosari, kunir, mrica, kedhawung, keningar, asem, lan kunci. Bèn supaya legi, bisa ditambahaké karo gula abang utawa gula putih. Bahan jejangkepan liyan, bisa ditambahaké uyah.

Cara gawé jamu cabé puyang 

Carané nggawé jamu cabé puyang 
Kang kapisan, godhog banyu karo bahan-bahané nganti umeb
Bahan kang wis digodhog mau didheplok kasar nganggo lumpang karo alu wesi utawa watu

Cathetan suku 

Kaséhatan
Obat
Ombèn-ombèn
Tetuwuhan jamu lan bumbu
Museum Wayang Sendang Mas ya iku musiyum wayang kang dunungé ana ing kutha Banyumas.  Digawé ing 31 Dhésèmber 1983 lan saiki diopeni déning Yayasan Seni Budaya Sendang Mas. Koleksi mligi ya iku wayang-wayang gagrak Banyumasan. Punakawan Bawor dadi koleksi kang utama mergane dadi ciri kas wayang Banyumasan. Saliyané iku ana koleksi benda-benda purbakala kang akèh ditemokna ana ing sajeroning tlatah kabupatèn Banyumas. Jeneng Sendang Mas iku jeneng cekak saka Seni Pedhalangan Banyumas

Uga delengen 
 Wayang kulit Gagrag Banyumasan
 Museum Wayang

Rujukan

Pranala njaba 
Museum Sendang Mas

Musiyum ing Jawa Tengah
Dumbo iku sawijining filem animasi kang diprodhuksi taun 1941. Film iki wujud filem angka 4 prodhuksi Walt Disney Animation Studios, lan wis dadi salah siji filem animasi klasik Walt Disney. Dumbo sepisanan diputer ing biyoskup tanggal 23 Oktober 1941 déning distributor RKO Radio Pictures.

Film iki diangkat saka buku carita anak kanthi irah-irahan kang padha karya Helen Aberson lan ilustrasi déning Harold Perl. Tokoh mligi ya iku Jumbo Jr., gajah lanang kang tingkahé kaya manungsa, lan diwènèhi jejuluk Dumbo. Dumbo duwé kuping kang amba kang dadi swiwi kanggo miber. Sajeroning carita, kanca tuhu setyané mung ibuné, lan siji tikus kang jenengé Timothy. Kekancan Dumbo lan Timothy sisan minangka parodi saka gayutan kang ora serasi antara gajah lan tikus.

Plot 
Ibu gajah ing sawijining sirkus kang jenengé Mrs. Jumbo nampa siji bayi gajah kang digawa déning manuk bango. Jumbo mènèhi jeneng bayi gajah iku Jumbo, Jr. Jumbo Jr. pancèn katon anèh amarga kupingé kang amba. Amarga saka iku, dhèwèké diundang Dumbo.

Réferènsi

Pranala njaba 

 Situs resmi
 

Filem 1941
Film Amérikah Sarékat
Filem abasa Inggris
Drupal ya iku salah sawijining perangkat alus komputer sing gunané kanggo gawé situs-situs dinamis sing bisa nyediakaké lan ngatur konten-konten utawa sing kondhang karo CMS (Content Management System).

Fitur unggulan
Multi sites
Multi languages
Multi Databases
Forum

Pambanding Fitur kaliyan CMS liyané

Modul inti

Tema Standar Drupal 6
 Bluemarine
 Chamelon
 Garland
 Marvin
 Minelli
 Pushbutton

Tema Standar Drupal 7
 Bartik
 Garland
 Seven
 Stark

Uga delengen 
 Joomla
 Wordpress
 Mamboo
 Plone
 Moodle

Rujukan

Pranala njaba 
 Situs web resmi internasional
 Dokumentasi resmi kanggo pangembang
 Buku Panduan kanggo naraguna anyar
 Asosiasi Drupal
 Tutorial Video
 Blog gratis mawa basis Drupal 
 Situs Komunitas Drupal Indonesia 
 Forum Drupal Camp ing Indonesia 

Piranti alus
CMS
Pasisir Maron cekakan saka Marina Kulon, mapan ana ing Semarang kulon sungapaning kali Cilandak ing sagara. Pesisir iki bisa ditempuh kanthi rong jalur. Jalur sing pisanan ya iku liwat Papan Anggegana Ahmad Yani lan liwat pomahan Hanoman, nanging luwih kepénak yèn liwat pomahan Hanoman amarga dalan sing liwat papan anggegana isih rupa dalan setapak amba. 

Pasisir Maron iki cocog kanggo bocah-bocah cilik amarga ombaké ora pati gedhé. Biasane pesisir lor iku terjal lan akèh watu-watuné kaya ta Pasisir Marina, nanging béda karo Pasisir Maron sing landai lan pasiré akèh.  Saliyané kaéndahan pesisir, ing kéné uga bisa wisata kulinèr amarga akèh warung ing pinggir pesisir kaya ta sega gorèng, soto ayam, mi rebus, saté ayam, saté kambing, es degan, lan jagung bakar, nanging sing akèh ya iku saté ayam.

Kakuranganing pasisir iki ya iku durung dikelola apik déning pamaréntah. Yèn usum udan dalan aksès menyang pesisir mesti jeblok amarga dalane isih lemah. Saliyané iku ya iku kaanan pesisir sing kurang resik isih akèh uwuh dibuwang sembarangan ing pinggir pesisir kususe uwuh tilas wong plesir.

Pranala njaba 
 Pasisir Maron: Diskripsi lengkap tanpatinta.blogspot.com

Cathetan suku 

Maron
Maron
Tlaga Sarangan inggih punika salah satunggiling papan wisata wujud tlaga toya ingkang dumunung wonten ing sangandhaping Gunung Lawu, ugi asring sinebut  Tlaga Pasir. Tlaga Sarangan punika kalebet wonten ing wewengkon Kacamatan Plaosan,Kabupatèn Magetan, Jawa Timur. Leresipun inggih wonten ing sukunipun Gunung Lawu. Saking Magetan minggah ndeder kirang langkung 17 km. Manawi saking Tawang Mangu kirang langkung 15 km. Redinipun alus, menggak-menggok, sesawanganipun nengsemaken. Déné nginggilipunpun papan éndah punika kirang langkung 12.287 m saking lumahé sagara.

Kawontenan
Tlaga punika wiyaripun kirang langkung 30 hektar lan jeronipun 28 métér. “Suhu udara” antawisipun 180 C-250 C. Tlaga Sarangan saged narik kawigaténanipun para wisatawan ngantos atusan èwu saben taunipun. Pramila pihak Dinas Pariwisata sajakipun sengkut mbudidaya amrih Tlaga sarangan saged katingal saya nengsemaken lan narik kawigatén. Tlaga Sarangan ugi gadhah acara saben taun, kados ta labuh sesaji saben Jum’at Pon wulan Ruwah, preinan sekolah ing tengah yaun, Ledug Sura 1 Muharram, lan Pista kembang api ing malem warsa énggal.

Sakupenging Tlaga
Wonten ing sakupenging Tlaga sarangan punika wonten kathah papan panginepan. Ugi wonten kios-kios ingkang sadéan manéka warni olèh-olèh utawi cindera mata. Manawi ngersakaken pangunjung saged nitih jaran utawi praon ngubengi Telaga Sarangan punika.

Fasilitas
Wonten ing Tlaga Sarangan punika kathah fasilitas ing sampun dipunsamaptakaken kados ta,  warung makan, pasar wisata, panggènan parkir, langgar, lan taman. Kuliner ingkang khasipun Telaga sarangan inggih punika Sate Truwèlu.

Mangga pirsani
 Pratélan tlaga lan wadhuk ing Indonésia

Cathetan suku

Pariwisata
Banyu
Tlaga
Tugu Muda Manggèn: tengah persimpangan Jalan Sutomo, Jalan Pandanaran, Jalan Imam Bonjol lan Jalan Soegiyapranoto 
Ingkang gadhah: Pémda Tingkat I Jawa Tengah

Wujud 
Tugu Muda gadhah wujud kados lilin wonten nginggil piyambak ingkang gadhah teges semangat juwang para pejuwang kanggé mertahanken kamardikan RI. Ing ngandhapipun suku, wonten relief ingkang nggambaraken sengsaranipun rakyat Indonesia nalika penjajahan Jepang.
Minangka tugu ingkang wujudipun “segi lima”. Kaperang dados landasan, awak lan pucuk. Ing sisih ngandhap utawi “landasan” wonten rèlièfipun. Tugu punika dipundamel saking sèla sadaya. Supados damel éndah, wontên ing sakupengipun tugu dipundamel kolam kaliyan taman ingkang éndah.

Sajarah 
Tugu Muda punika dipundamel kanggé mèngèti prastawa Pertempuran Lima Hari di Semarang”. Nalika tanggal 28 Oktober 1945, Gubernur Jawa Tengah, Mr. Wongsonegoro nyumèlèhaken sèla ingkang sepisanan ingkang sadèrèngipun badhé dipundamel alun-alun. Nanging amargi nalika wulan November 1945 pecah perang nglawan sekuthu lan Jepang, proyèk punika boten dipunlajengaken. Lajeng ing taun 1949, Badan Koordinasi Pemuda Indonesia(BKPI), maringi pamanggih supados nglajengaken yasa Tugu Muda. Nanging amargi dèrèng wonten dana boten saged kalaksanan.
Taun 1951, Walikota Semarang, Hadi Soebono Sosro Wedoyo, damel Panitia Tugu Muda. Nanging panggénanipun botên wonten alun-alun kados rencana. Tugu Muda dipun “desain” kaliyan Salim,manawi Relief dipundamel Seniman Hendro. Watu ingkang dipunginakakên saking kali urang lan Paker. Tanggal 10 Novèmber 1951, gubernur Jateng Boediyono nyumèlèhaken watu pisanan lan tanggal 20 Mèi 1953 kaleresan kaliyan dinten Kebangkitan Nasional, Tugu Muda dipunkepyakaken Sukarno, Présidhèn Republik Indonesia. Dumugi sapunika kathah arca wonten ing sakiwa tengenipun Tugu Muda ingkang dipunéwahi, antawisipun damel taman lan kolam.

Pranala njaba 
 Situs Resmi Dinas Kebudayaan Kota Semarang

Cathetan suku 

Wangunan
Sajarah
Sawo kecik (Manilkara Kauki) utawa uga bisa diarani sawo Jawa, iku sawijining woh-wohan sing akèh tinemu ing Tanah Jawa. Sawo kecik bisa dimanfaatké kanggo tuwuhan hias ing plataran lan uga bisa kanggo adhem-adheman ing pekarangan. Kayu Sawo kecik apik banget lan dhapuré kang atos tur kuwat ndadèkaké kayuné apik kanggo bahan yasan lan kanggo ukiran. Sawo kecik miturut filosofi Jawa digandèngcènèngké sarwa becik (Serba Baik). Ing Yogyakarta, bisa didadèkaké pratandha yèn sing nandur sawo kecik ya iku para abdi dalem kraton. Woh Sawo Kecik diremeni para putri karaton amarga sawo kecik bisa kanggo wewangian alami para putri karaton. Yèn dhahar woh iki, keringat, ambegane bisa dadi seger.

Tetenger 
 Tuwuhan sawo kecik duwé titikan:
 Dhuwuré tuwuhan sawo kecik bisa nganti 15-25 mètèr
 Nduwèni godhong akèh lan isih bisa urip nalika mangsa katiga
 Woh sawo kecik dhapuré bunder (bulat telur utawa bulat telur sungsang), ukurané cilik kira-kira 3.7 cm
 Woh Sawo Kecik duwé kulit ari kanggo bungkusan kang tipis banget nanging gampang diuncèki.
 Woh sawo kecik yèn mateng rasané legi, nanging ana uga kang rasané rada sepet.

Klasifikasi èlmiah 
Klasifikasi èlmiah sawo kecik ya iku:
Kingdom: Plantae; Subkingdom: Tracheobionta; Super Divisi: Spermatophyta; Divisi: Magnoliophyta; Kelas: Magnoliopsida; Sub Kelas: Dilleniidae; Ordo: Ebenales; Famili: Sapotaceae; Genus: Manilkara; Spesies: Manilkara kauki; Sinonim; Mimusops kauki, Manilkara kaukii

Cathetan suku 

Sapotaceae
Woh-wohan
Lonthong Tuyuhan kalebu salah siwijining panganan kang kas saka Kabupatèn Rembang. Diwènèhi jeneng lonthong tuyuhan amarga sing gawé lan sing dodolan lonthong tuyuhan iku saka Désa Tuyuhan Kacamatan Pancur. Panganan kas lonthong tuyuhan iku awujud lonthong kanthi sayur santen rada pedhes kang ana rasa kemiri, jinten, lan bawang, sarta pitik kampung kang wis diiris-iris komplit nganggo jeroan lan témpé. Luwih  unik manèh, kabèh wong-wong sing dodolan lonthong tuyuhan nganggo angkring saka pring lan penjalin kang nganggo lampu teplok sing digawé saka gedebog gedhang. Lumrahé kulinèr lonthong tuyuhan iki dijajakake ing komplèk warung Lonthong Tuyuhan ing Désa Tuyuhan (punjéré), Pujasera Désa Ringin, Pujasera dukuh Pèrèng Désa Jeruk, trotoar kidul masjid Jami' Lasem, lan ing adicara-adicara Sedekah Bumi. Cara masak Lonthong Tuyuhan iki mèh padha karo masak opor ayam biyasa. Bumbu-bumbu sing digunakaké, ya iku brambang, bawang, laos, kemiri, ketumbar, kencur, pala, lan kunir. Supaya rasané kas, bumbu-bumbu mau ditambahi lombok abang lan jaé ditumis nganti alum. Kanggo nambah aroma, uga diwènèhi godhong salam lan serai.

Carané nggawé Lonthong Tuyuhan

Bahan
½ buntut pitik kampung, potong 4 pérangan, 4 buah ati pitik, 4 buah rempela pitik, 4 buah lontong, 3 buah lombok abang diiris tipis, 1 lembar godhong salam, 1 watang serai, 1 séndhok uyah, 750 ml santen èncèr saka ½ glondhong klapa, 500 ml santen kenthel saka 1 butir krambil, 2 séndok lenga,

Bumbuné
12 siyung brambang, 6 siyung bawang, 7 buah lombok abang, 2 cm laos, 5 butir kemiri, serai, 1 séndhok tèh ketumbar, ¼ séndhok tèh jinten, 2 cm kencur, ½ séndhok tèh pala, 2 cm kunir, 2 cm jaé.

Carané gawé
Panasna lenga banjur tumis lombok abang nganti alum, tambahna bumbu kang wis diuleg nganti alus, tambahna serai nganti tekan ambuné wangi, campurna ati lan rempela, dimasak nganti ganti warna, campurna santen lan masak pitiké nganti mateng, sawisé iku wènèhi santen kenthel, banjur digodhog nganti tekan umub. Lonthong tuyuhan wis kasedhiya disuguhaké.

Cathetan suku

Olah-olahan
Panganan
Cornelis de Houtman (1565-1599)
 Frederik de Houtman (1571-1627)
Cornelis de Houtman (Gouda, 2 April 1565 - Acèh, 1 September 1599), sadhèrèkipun Frederik de Houtman, punika satunggiling panjlajah Walanda ingkang manggihaken jalur pelayaran saking Éropah dhumateng Indonesia lan kasil miwiti perdagangan bumbon crakèn kanggé Walanda. Kala samanten Krajan Portugis gadhah monopoli dhumateng perdagangan kasebat, lan lelampahan de Houtman punika kamenangan simbolis kanggé pihak Walanda, sanadyan lelampahan kasebat sajatosipun dumados boten saé.

Pelayaran 
Ing taun 1592 de Houtman dikirim déning pedagang Walanda menyang Lisboa(Lisabon) kanggo nemokaké informasi babagan pulo-pulo bumbon crakèn ing tlatah wetan adoh, de Houtman mbutuhaké wektu 2 taun kanggo ngumpulaké informasi sing lengkap babagan pulo-pulo iku. Sawisé iku saka informasi sing dikumpulaké déning de Houtman para pedagang Walanda nggawé kongsi dagang sing di jenengi Compagnie van verre te Amsterdam lan menyang pelayaran ing tanggal 2 april 1595 kanggo nggolèki pulo-pulo bumbon crakèn ing tlatah wétan adoh.

Ing wulan juni taun 1596 de Houtman tekan pelabuhan banten, banjur dhèwèké ketemu karo sultan banten lan nggawé prajanjèn dagang bumbon crakèn. Sawisé iku de Houtman mbanjuraké pelayaran mengètan tekan madura, lan pulo bali, nalika tekan pulo bali de Houtman ngrasa wis cukup pelayarané mula ora mbanjuraké pelayaran tekan tlatah maluku. Dhèwèké mutusaké langsung mulih ing Walanda.

Rujukan 

Lair 1565
Pati 1599
Panjlajah Walanda
Tokoh kang diprajaya
Artikel mawa basa krama
Frederick de Houtman (Gouda, 1571 — Alkmaar, 21 Oktober 1627) punika satunggiling panjlajah Walandi ingkang berlayar liwat pasisir kilèn Australia salebetipun lelampahan nuju Sunda Kelapa.

Panjenenganipun mbiyantu sesami navigator Walandi, Pieter Dirkszoon Keyser salebetipun pangamatan astronomi salaminipun èkspèdisi sepindhaipun dhumateng Hindia Wétan taun 1595-1597.

Ing èkspèdisi-èkspèdisi salajengipun, panjenenganipun nambahaken langkung lanjut pratélan lintang-lintang ingkang sampun dipunamati déning Keyser. Kekalihipun dipunakeni minangka pamanggih 12 rasi ing ngandhap punika.

Panjenenganipun punika rakanipun Cornelis de Houtman ingkang kaperjaya nalika èkspèdisi kaping kalihipun taun 1599. Frederick dipunkunjarakaken déning Sultan Acèh, nanging mupangataken wekdal kalih taun ing pakunjaran kanthi sinau basa Melayu lokal lan nglampahaken pangamatan astronomis.

Nalika taun 1603, sasampunipun kunduripun dhumateng Walandi, Frederick nerbitaken pangamatan lintangipun ing lampiran kamus basa Malayu lan Madagaskar (Spraeck ende woordboeck inde Maleysche ende Madagaskarsche talen) damelanipun.

Nalika taun 1619 panjenenganipun ingkang wonten ing kapal VOC, Dordrecht, lan Jacob d'Edel, ing kapal VOC sansipun, Amsterdam, mriksani daratan ing pasisir Australia caket Perth sapunika, ingkang kekalihipun sebat D'Edelsland. Sasampunipun berlayar sadawanipun pasisir ngalèr, panjenenganipun manggihi lan ngéndhani saklompok beting, ingkang salajengéipun dipunsebat minangka Houtman Abrolhos. Houtman lajeng damel pandaratan ing laladan ingkang dipuntepangi minangka Eendrachtsland ingkang sadèrèngèipun sampun kapanggih dning panjlajah Dirck Hartog.

Lair 1571
Pati 1627
Panjlajah Walanda
Pulitikus Walanda
Artikel mawa basa krama
Haile Selassie I (Ge'ez: , "Kakiyatan Tritunggal"; ), miyos minangka Tafari Makonnen, inggih punika kaisar Ethiopia wiwit taun 1930 dumugi taun 1974. Haile Selassie punika figur wigatos salebetipun sajarah Ethiopia lan Afrika. Nalika obahan Rastafari, ingkang gadhah mayuta-yuta penndhèrèk ing saindhenging donya, panjenenganipun dipunanggep minangka simbol religius inkarnasi Gusti.

Cathetan suku

Pratélan pustaka 
 Haile Selassie I. My Life and Ethiopia's Progress: The Autobiography of Emperor Haile Sellassie I. Translated from Amharic by Edward Ullendorff. New York: Frontline Books, 1999. ISBN 0-948390-40-9
 Paul B. Henze. "The Rise of Haile Selassie: Time of Troubles, Regent, Emperor, Exile" and "Ethiopia in the Modern World: Haile Selassie from Triumph to Tragedy" in Layers of Time: A History of Ethiopia. New York: Palgrave, 2000. ISBN 0-312-22719-1
 Ryszard Kapuściński, The Emperor: Downfall of an Autocrat. 1978. ISBN 0-679-72203-3
 Dread, The Rastafarians of Jamaica, by Joseph Owens ISBN 0-435-98650-3
 Haile Selassie I: Ethiopia's Lion of Judah, 1979, ISBN 0-88229-342-7
 Haile Selassie's war: the Italian-Ethiopian Campaign, 1935-1941, 1984, ISBN 0-394-54222-3
 Haile Selassie, western education, and political revolution in Ethiopia, 2006, ISBN 978-1-934043-20-2

Kaisar Ethiopia
Pan-Afrikanisme
Person of the Year
Pamimpin Perang Dingin
Artikel mawa basa krama
Lair 1892
Anggraeni utawa diarani Dèwi Anggraini iku paraga wayang kulit kang dadi garwané Prabu Ekalaya/ Palgunadi, Raja Nagara Paranggelung. Dewi Anggraini iku putri widodari Warsiki, ora gumun yèn dhèwèké ayu. Prabu Ékalaya duwé kemahiran bisa manah, sing dadi guruné asmané Guru Dorna. Dèwi Anggraini duwé sipat lan watak setya marang garwa, apikan, loma, sabar, lan jatmika ing budi.
Dewi Anggraini bisa narik perhatiane Arjuna sing lagi sinau manah, lan pungkasane Arjuna kepéngin ngawini Dewi Anggraini.

Uga delengen 
 Ekalawya
 Arjuna

Cathetan suku 

Wayang
Paraga wayang
Paraga Mahabharata
Warung Kucing iki warung kang akrab tumrapé masyarakat Joglosemar (Jogja, Sala, Semarang) mligi masarakat cilik. Ing Semarang warung iki dijenengi Warung Kucingan, ing Jogja dijenengi Angkringan, lan ing Sala dijenengi Hik. Warung iki awujud warung cilik nganggo lampu temaram. Lumrahé kanggo kumpul-kumpul lan menu andalané ya iku sega kucing. Sega kucing iku sega sekepel lan lawuhé uga sithik. Lawuh sega kucing iku manéka warna kaya ta, sambel teri, pindang, ayam, lan liya-liyané.

Sajarah Warung Kucing 
Tahun 1990-an ana gagasan saka salah sawijining wong arep dagang bengi nganggo gerobak, cérét, téko, kompor, lan gelas Biyèn usaha iki mung ana ing pasar-pasar lan paling akèh ing kawasan pasar Johar Semarang lan dagangané mung awujud wédangan lan goréngan. Saya suwé dagangané tambah karo sega kucing, sega sakepel, teri, sambel lan dibungkus nganggo koran kaya mènèhi mangan kucing. Tahun 1998 usaha kaya mangkené wiwit ngrembaka metu saka pasar Johar kang tujuwané nglayani wong-wong kang ngontrak utawa ngekos. Segané uga wis mundak dadi ana sega rempela lan sega dadar . Taun 2000 dagangan ditambah karo mie kanggo njagani yèn segané wis entek lan pungkasané taun 2002 usaha kaya mangkené gampang tinemu ing kutha Semarang. Ana sawijining carita yèn warung kaya mangkené dibukak ing kiwa-tengené kampus kang konsumen tetepe bocah-bocah kos. Usaha iki digawé panggon kanggo tongkrong, golèk inspirasi, lan cocok kanggo wong kang insomnia. Intiné kenapa kok dijenengi warung kucingan? iku ora sengaja saka pacelathon-pacelathon wong.

Angkringan 
Tembung angkringan dijupuk saka istilah nangkring utawa nongkrong. Angkringan padha karo kucingan, mung kang nyebut angkringan racaké iku masarakat kutha Jogja..Panganan kang di dol uga mirib karo kucingan kaya ta sega kucing, gorengan, sate usus (ayam), sate ndog puyuh, lan sakpiturute.

Hik 
Tembung HIK kajupuk saka cekakan Hidangan Istimewa Kampung. Padha karo angkringan lan kucingan, warung iki menu andalané uga sega kucing lan wedangan.

Cathetan suku

Pranala njaba 
http://www.lintasberita.com/Fun/Humor-Hiburan/Warung_Kucing
http://liburan.info/content/view/135/46/lang,indonesian/ 

Ngayogyakarta
Surakarta
Semarang kutha

id:Nasi kucing
Bathik Banyumas ya iku bathik kang duwé corak padha karo bathik Surakarta. Nanging, ana kang gawé béda ya iku corak miring, ora nganggo wiron, warna sogané soklat rada kuning, rada kasar, lan prosès gawéné luwih rikat. Bathik iki digawé nganggo bahan mori. Mori kang wis diolah, dicap banjur diprosès manèh nganggo diwedel, dilorod, lan dirining.
Sentra bathik Banyumas ana ing Kacamatan Sokaraja lan Kacamatan Banyumas. Panggonan iku mapan ana sisih wétané Kutha Purwokerto.

Cathetan suku 

Bathik
Banyumasan
Jamus Kalimasada ya iku jeneng salah sawijining pusaka ing jagading pewayangan. Pusaka iki kagungane Prabu Puntadewa kang uga diarani Yudistira. Pusaka iki awujud kitab sekti ing nagara Amarta. Tembung Jamus kalimasadha miturut sumber saka basa Jawa Kuna kadhapuk saka tembung jamus lan kalimahosadha. Tembung jamus cedhak unine karo tembung jamas kang tegesé ‘kramas’, utawa ‘ngresiki rambut nganggo banyu utawa obat ’. Dadi tembung jamus bisa dicedhakake karo tembung jamas kang bisa ditegesi nambani.
Déné tembung kalimasadha kadhapuk saka tembung Kali, maha, usadha. Kali tegesé déwa Kali utawa Syiwa, maha tegesé ‘agung’, ‘hebat’, ‘mujarab’. Usadha tegesé obat, tuwuhan, suket, godhong-godhongan kang kanggo obat. Saka katrangan mau, tembung Jamus kalimasadha bisa ditegesi obat mujarab awujud suket utawa godhong-godhongan kang asalé saka Déwa Kali utawa Syiwa. Nanging kudu dingerteni, ana uga panemu kang béda kanyatan ing kasusastraan Jawa kuna arang banget diprangguli tembung kali, maha, lan usadha dirakit dadi siji. Tembung usadha lumrahe dijumbuhake karo tembung mantra. Contone: Sira ta wruh ring mantrosadha sarpabisa (dhèwèké ngerti babagan mantra obat wisa ula)

Kalimasada Ing carita pewayangan 

Jamus Kalimasada diwahyukake marang Pendawa Lima lan diteruskake marang para putrane. Dadi para putra Pendawa Lima minangka pralampita, pangejawantahan saka pancandriya manungsa kang awujud mata, irung, kuping, ilat, lan kulit sarta pérangan awak liyané. Ing carita pewayangan prabu Yudhistira digambarake minangka raja kang ora baut perang nanging gadhah pusaka awujud Jamus Kalimasada, kitab kang duwé daya linuwih.

Cathetan suku 

Sastra
Gesang iku tegesé bisa:

Biologi 
 Tembung krama saka urip

Tokoh 
 Asma cekak saka Gesang Martohartono, sawijining panyanyi Jawa
Urip utawa kauripan utawa koripan iku ciri kas kang mbédakaké barang saka kang ndarbèni prosès biologis lan saka barang kang ora nduwé déné fungsi-fungsi iku wis mandeg (dadi tegesé) mati utawa pancèn ora tau duwé. Biologi iku ngèlmu kang nyinaoni studi kauripan.

Organisme urip iku ngalami prosès métabolisme, homeostasis lan duwé kapasitas kanggo tuwuh, mangsuli stimuli, réproduksi lan mawa sèlèksi alam, adhaptasi marang lingkungan sakiwa-tengené ing génerasi saturut-turuté.

Cathetan

Cathetan sikil

Wacan luwih lanjut 
 Kauffman, Stuart. The Adjacent Possible: A Talk with Stuart Kauffman
 
 Walker, Martin G. LIFE! Why We Exist...And What We Must Do to Survive  Dog Ear Publishing, 2006, ISBN 1-59858-243-7

Pranala njaba 

 Wikispecies – direktori panguripan bébas
 "The Adjacent Possible: A Talk with Stuart Kauffman"
 Stanford Encyclopedia of Philosophy entry
 Life under extreme conditions Situs mengenai bagaimana panguripan dapat terbentuk dalam keadaan yang sangat ekstrem.

 
Biologi
Akèh wong kang jenengé Jesse James kalebu:

 Jesse Woodson James, durjana saka Amérikah Sarékat nalika abad kaping-19
 Jesse Gregory James, perancang motor pesenan, lan garwané aktris Sandra Bullock
 Jesse James (aktor), sawijining aktor

Jesse James bisa uga ngrujuk marang:

 Jessie lan James saka Team Rocket, trio kejem fiktif lan tokoh komik (Meowth kang kaping-3) saka Pokemon
 Jessie James, anak kang dadi kurban sajeroning panémbakan kang durung kabongkar nalika taun 2006 ing Inggris.
 Jesse James (filem), filem taun 1939.
 American Experience: Jesse James, dokumèntèr American Experience PBS saka taun 2005
 Brian Gerard James, pegulat profésional kang duwé jeneng panggung Jesse James.
 Jesse James (band), band punk Inggris.
 Jessie James (bintang porno), aktris filem porno.
 Jesse James Hollywood, penjahat.
Hampshire wujud siji county ing Inggris kang duwé wiyar wewengkon 3.769 km² lan populasi 1.671.000 jiwa (2005). Kutha krajané ya iku Winchester.

Hampshire iku papan jujugan plesiran kang populèr, kanthi atraksi wisata kalebu resort ing pinggir laut, laladan bahari ing Portsmouth lan musium ing kutha Beaulieu. Hampshire duwé sajarah bahari kang cukup tuwa. Loro ing antarané pelabuhan Inggris kang gedhé dhéwé ana ing pesisiré.

Hampshire wujud papan kalairan pengarang-pengarang buku misuwur Charles Dickens lan Jane Austen.

Pranala njaba 

 Situs resmi 

County ing Inggris
Jamu Sinom ya iku salah sawijining jamu géndhong kang digawé saka sinom utawa godhong asem kang esih enom.
Jamu iki rasané asem tinuli seger. 
Sesegeran kanggo ngilangaké paité jamu paitan iki kalebu jamu géndhong .
saliyané jamu sinom, ana jamu beras kencur, jamu kunir asem, jamu cabé lempuyang, jamu paitan, jamu kunci suruh, jamu kudu laos lan jamu uyup-uyup utawa gepyokan. 
Sinom iku kalebu ombè-ombènan obat tradhisional Jawa kang turun-temurun saka jaman Majapahit .

Bahan-bahané Jamu Sinom

Bahan-bahan kanggo gawé Jamu kang seger iki ya iku godhong asem kang enom.
Ananging para bakul jamu luwih sok nggawé jamu iki ora béda adoh saka jamu kunir asem..
Bahan-bahan kanggo nggawé jamu iki padha kaya-kaya nggawé jamu kunir asem ananging nganggo bahan utama sinom (godhong asem enom) nuli ditambah sithik kunir perlu ditambah manèh karo temulawak, wiji kedawung, lan banyu jeruk nipis. Kanggo pemanis, bisa ditambahi gula pasir utawa pemanis buatan lan bisa ditambahaké karo uyah, nanging luwih mantep manawa ditambah gula jawa kanggo pemanisé

Kasiyaté Jamu Sinom

Jamu sinom iki duwé piguna liyané kaya ta:
nambani sariawan
nyegeraké awak
ngerampingaké awak
nglancaraké haid
nyuburake kandhutan
nambani weteng mules
Adhem-adheman.

Carané Gawe Jamu Sinom

Cara nggawé jamu iki ya iku.
Bahan-bahan kang wis cumepak didheplok kasar nganggo lumpang karo alu wesi utawa watu (kunir mau wis dirajangi sadurungé)
digodhog nganti umeb.
banyu godhogan disaring lan ditambah uyah, gula sak selerané.
godoghan mau dienengke nganti adem, sawisé iku disaring nganggo saringan.

Cathetan suku

Kaséhatan
Obat
Ombèn-ombèn
Tetuwuhan jamu lan bumbu
Paitan (basa Indonésia: Pahitan) ya iku jamu kang dimunpangataké kanggo warna-warna lelara kang ana ing awak, ananging luwih diutamakaké kanggo lelara gatel-gatel karo kencing manis .
Ana ing masarakat, paitan kalebu jamu géndhong. saliyané paitan ana jamu kunir asem, jamu sinom, jamu cabe puyang, jamu beras kencur,
jamu kunci suruh, jamu kudu laos lan jamu uyup-uyup utawa gepyokan.
Paitan iku kalebu ombèn-ombèn obat tradhisional Jawa kang turun-temurun saka jaman Majapahit .

Bahan-bahané Jamu Paitan

Bahan utama saka jamu iki yaiku sambilata, racikané bisa namung sambilata, nanging bisa ugi ditambahi bahan-bahan liya kang rasané ya padha paité kaya ta bratawali, widara laut, dara putih ugi babagan pule 
Ananging ana para tukang jamu liyan kang nambahi empon-empon (oyod-oyodan kang biyasa kanggo bumbu masak) kaya ta kencur, Jaé, bangle, temugiring, kunir, temulawak.

Kasiyaté Jamu Paitan

Ora mung lelara gatel-gatel lan kencing manis, jamu iki bisa kanggo lelara liya, kaya ta:
cuci darah
kurang napsu mangan
ngilangaké ambuné awak
ngedhunaké kolesterol 
weteng kembung utawa sebah
Kukul (jerawat)
pegel-pegel lan
mumet

Carané Gawe Jamu Paitan 

Carane nggawé jamu iki ya iku :
godhog bahané kabèh nganti banyu godhogan mung kari setengahé, maksudé bèn supaya zat sing bisa ngasiyataké saka bahan-bahan mau bisa larut ing banyu godhogan.
banyu godhogan kalamau wis bisa didadèkaké obat.
Kusus jamu paitan iki, ora diwènèhi gula utawa bahan pemanis liya.
kanggo ngilangaké rasa pait, konsumèn ngombé jamu géndhong liya kang duwé rasa kang legi nuli seger kaya ta jamu sinom utawa kunir asem.

Cathetan suku

Kaséhatan
Obat
Ombèn-ombèn
Tetuwuhan jamu lan bumbu
Jaggery minangka gula tebu non-sentrifugal tradisional  dikonsumsi ing Asia .  Iki minangka produk jus jus tebu lan asring tanggal utawa getah aren tanpa misahake molase lan kristal, lan bisa beda-beda saka coklat emas nganti coklat tuwa, lan padha karo panela Amerika Latin.  Isine nganti 50% sukrosa, nganti 20% gula kuwalik, lan nganti 20% lembab, kanthi sisa bahan liyane sing ora larut, kayata abu kayu, protein, lan serat bagasse .  Etimologi asale saka tembung Jaggers yaiku panganan sing umume diproduksi ing Asia.

Galeri gambar

Referensi 

Gula
Artikel ngandhut tulisan abasa Cina
Artikel ngandhut tulisan abasa Jepang
Guci ya iku objek wisata kang kondhang karo padusan banyu panas ana ing pèrèng Gunung Slamet. Objek wisata iki ana ing désa kang padha jenengé ing Kacamatan Bumijawa, Kabupatèn Tegal, Provinsi Jawa Tengah. Objek wisata iki sok dikunjungi déning wisatawan-wisatawan lokal, lan mancanagara uga.

Fasilitas 
Guci duwé 25 pancuran ing papan adusan, kang duwé ukuran panas kang béda. Banyu panas iku di percaya duwé kasiat, ya iku bisa nambani kabèh lelara. Sesawangan ing objek wisata iku tansah gawé segerung mripat kang weruh. Sesawangan ing sakiwa tengene laladan iku éndah, lan katon seger ijo royo-royo. Saliyané duwé sesawangan kang éndah, ing Guci uga disediakake papan-papan kanggo lèrèn, kaya ta warung-warung, papan kanggo nginep (hotèl), bèji banyu anget, lapangan tennis, lapangan bal-balan, lan sapiturute. Ing kono uga nyediakake papan piranti kemah utawa kang sok dijenengi Buper.

Mitos lan ritual 
Miturut mitos, banyu panas iku asalé saka Walisanga kang maringi banyu marang salah sijining warga sing diutus kanggo nyebarake agama Islam ing wewengkon Jawa Tengah sisih kulon, lan sakiwa-tengené Tegal. Banyu iku diwadahi ing guci (poci), duwé kasiat, lan berkah, mula objek wisata iku dijenengi guci. Miturut legenda liya, objek wisata iku dijaga déning naga kang tinggal ing gua pèrèng Gunung Slamet. Naga iku sing maringi kasiat ing pancuran banyu panas mau.

Ing saben wengi Jum’at kliwon, objek wisata iki rame déning pengunjung saka warna-warna laladan, amarga saben wengi iku dianakake ritual adus bareng.

Pariwisata ing Jawa Tengah
Bumijawa, Tegal
Ilat baya (Aloe vera) punika salah satunggaling tetuwuhan. Tetuwuhan punika wiwit rumiyin kathah mupangatipun. Lidah buaya punika gadhah 7272 zat ingkang dipunbetahaken déning badan. Saking 72 zat punika wonten 1818 manéka warni kados ta asem amino, karbohidrat, lemak, toya, vitamin, mineral, enzim, hormon, lan zat golongan obat. Antawisipun antibiotik, antisèptik, antibakteri, antikanker, antivirus, antijamur, antiinfeksi, antiperadangan, antipembengkakan, antiparkinson, antiaterosklerosis, sarta antivirus ingkang resisten kanggé antibiotik.

Ing purwanipun Aloe Vera punika sampun dipunserat wonten Rig Weda, inggih punika buku ingkang miwiti ingkang ngemot obat - obatan alami wonten warsa 4,500 SM kaliyan 1,600 SM. Wonten ing buku kala wau dipunsebataken mupangatipun ilat baya inggih punika kanggé sistem reproduksi, hati, membasmi cacing, sarta mantunaken tatuh.
Langkung sami, èfèk farmakologis ilat baya punika antawisipun pencahar, memperbaiki pankreas, anti - inflamasi, lan parasiticide. Nanging kanggé wanodya ingkang saweg haid utawi saweg ngandhut, gangguan pencernaan, gangguan ginjel boten angsal dhahar ilat baya.

Wonten malih ingkang unik saking ilat baya punika. Ilat baya punika boten kanggé fisik panjenengan kemawon, nanging inggih kanggé psikis utawi mental. Ilat baya punika saged nyuda émosi panjenengan, saged ndamel panjenenganipun kraos sekéca.

Kajawi paedah kala wau, Ilat Baya punika inggih saged ugi dipundhahar. Miturut Ir Sutrisno Koswara (IPB), dhahar Ilat baya punika mbiyantu memperlancar sistem pencernaan. Amargi Ilat Baya punika nggadhahizat aloemoedin lan aloebarbadiod, kaliyan senyawa ingkang kalebet golongan antrakuinon.

Gel aloe biasane digunakake kanggo nggawe obat topikal kanggo kondisi kulit, kayata kobong, tatu, frostbite, rashes, psoriasis, lara kadhemen, utawa kulit garing. Lateks aloe bisa dipikolehi ing wangun garing sing disebut resin utawa minangka "jus garing aloe".

Paédah Ilat Baya 

Kanggé Ngobati Kukul (jerawat)

Ilat baya gadhah kandhutan toya ingkang kathah. Ilat baya saged ngrangsang nuwuhaken selsel énggal wonten ing kulit. Ing lendiripun ngandhut sat lignin ingkang saged mlebet saha nresep wonten ing salebeting pori-pori kulit. Lendir punika nahan icalipun cuwèran badan saking lumah kulit. Saéngga kulit boten rikat garing, dados seger, saha katon langkung enèm. Ilat baya uga gadhah sipat astringent kanggé netralaken lemak ingkang numpuk ing lapisan kulit, antibakteripun kanggé matèni baktèri P. acne ingkang dadosaken jerawat. Dadosipun, ilat baya saged kanggé ngawekani tuwuhipun kukul kanthi cara kanggé masker gel ilat baya kanthi teratur.

Kanggé Kasuburan Rambut

Ilat baya ngandhut zat glyco ptotein saged ngrangsang thukulipun rambutrambut. Rambut dados kuatkuat, ketelketel, lan katon ireng ingkang alami. Ilat baya uga saged ngelongi ketombe, mula ilat baya asring dipundadosaken bahan kanggé damel shampo.

Cathetan suku 

Tetuwuhan
Artikel mawa basa krama
Combro iku panganan kang digawé saka tela. Wujudé kaya ondhol-ondhol ning isiné sambel oncom. Jinisé combro ana loro yaiku combro garing, lan combro teles. Bahan-bahan kanggo nggawé combro garing antarané:tela pohung, tempe mondhol (tempe kang durung dadi), parudan klapa, brambang, bawang, kencur, lombok, lan uyah seperlune. Carane gawé kulit combro sapisan tela pohung dionceki, terus dikumbah, diparut. sawisé dadi parutan tela, banjur diperes. Banyune dienebake kanggo njupuk pathi.Banjur dicampur karo parutan klapa. Yèn gawé isiné kabèh bumbu mau iku diuleg nganti lembut dicampuri tempe mondhol nganti rupané kaya sambel tempe. Tela pohung kang wis diparut diiseni sambel tempe, dikepeli nganti wujudé bunder, utawa gepeng. Sawisé dicepakake kabèh, combro iku digoreng nganti warnané malih semu kuning. Combro wis dadi lan bida dipangan kanggo lawuh medang utawa suguhan tamu. Manawa arep gawé combro teles, carané meh padha mung waé tela pohung kang wis diparut ora diperes ning langsung dicampur karo parutan klapa.

Cathetan suku 

Panganan
Uyup-uyup utawa Gepyokan iku salah sawijiné ombèn-ombèn obat herbal kang digawé saka tuwuhan empon-empon, jamu kang kagunané kanggo ngundhakaké prodhuksi ASI (Air Susu Ibu) iki, uga bisa kanggo ngilangké ambu awak kang kurang sedhep, lan 'ngadhemaké' weteng (nambani weteng mules).
Ana ing masarakat, uyup-uyupan utawa gepyokan iku kalebu jamu géndhong, saliyané uyup-uyupan macemé jamu géndhong ana jamu kunir asem, jamu sinom, jamu cabe puyang, jamu paitan, jamu kunci suruh, jamu kudu laos lan jamu beras kencur.
Jamu uyup-uyup iku kalebu ombèn-ombèn obat tradhisional Jawa kang wis ana kawit jaman biyèn, racikané diturun-temurunaké saka jaman Majapahit lan nganti saiki isih diuri-uri, nuli dilestarikaké dadi salah sijining kasil saka kabudayan Jawa .

Bahan-bahané Jamu Uyup-uyup/Gepyokan 
Bahan-bahan kang utama saka jamu iki yaiku empon-empon (macem-macemé bumbu masak),kaya ta :
 kencur
 jaé
 banglé
 laos
 kunir
 temulawak
 puyang lan
 temugiring

Gladri

Kasiyaté Jamu Uyup-uyup/Gepyokan 
Jamu uyup-uyup iki duwé kasiyat kang apik marang awak, kaya ta:
 Ningkataké prodhuksi ASI (Air Susu Ibu) kanggo ibu-ibu kang isih nyusoni
 Ngurangaké ambu awak (kringet) kang kurang sedhep (kena kanggo ibu utawa anaké)
 Uyup-uyup bisa kanggo tamban weteng sebah
 Ngadhemké awak kang benter

Cara Gawé Jamu Uyup-uyup/Gepyokan 
Carané gawé jamu uyup-uyup utawa gepyokan yaiku :
 Bahan-bahan kang wis ana dikumbah kanti resik (ora usah dioncèki)
 Empon-empon mau dirajangi ditambah bahan tambahan liyan lan digecek kasar
 Gecekan mau diperes sarta disaring nganggo kain
 Enengaké sadhéla, nganti adhem nuli dicampur karo banyu kang adhem

Cathetan Suku 

Kaséhatan
Obat
Ombèn-ombèn
Tetuwuhan jamu lan bumbu